**ΜΑΘΗΜΑ ΑΣΠΑΙΤΕ**

**ΑΚΑΔΗΜΑΪΚΟ ΕΤΟΣ 2024-2025**

**ΕΑΡΙΝΟ ΕΞΑΜΗΝΟ**

**Διδάσκουσα: Δρ. Ευμορφία Στυλιανίδου**

**ΓΕΝΙΚΕΣ ΑΡΧΕΣ ΔΙΟΙΚΗΤΙΚΟΥ ΔΙΚΑΙΟΥ**

1. **ΑΡΧΗ ΤΗΣ ΝΟΜΙΜΟΤΗΤΑΣ**

**Α) ΟΡΙΑ ΔΡΑΣΗΣ**

(Ορίζονται και προσδιορίζονται από το εκάστοτε ισχύον δίκαιο όπως Σύνταγμα, νόμους ενωσιακό δίκαιο και διοικητικές πράξεις)

**Β) ΚΡΙΣΙΜΟ ΝΟΜΟΘΕΤΙΚΟ ΚΑΘΕΣΤΩΣ**

Το διοικητικό όργανο αποφασίζει βάσει του νομοθετικού καθεστώτος που ισχύει κατά το χρόνο έκδοσης της πράξης, ανεξάρτητα αν αυτό ήταν διαφορετικό κατά το χρόνο υποβολής της αίτησης.

Όταν η διοίκηση έπειτα από πάροδο εύλογου χρόνου, παραλείπει να προβεί στην εξέταση της αίτησης, λαμβάνεται υπόψη το καθεστώς που ίσχυε κατά το τέλος της εκπνοής του εύλογου χρόνου

**Γ) ΑΣΚΗΣΗ ΑΡΜΟΔΙΟΤΗΤΑΣ ΜΕΣΑ ΣΕ ΕΥΛΟΓΟ ΧΡΟΝΟ**

Η απόφαση του οργάνου να είναι επίκαιρη σε σχέση με τα πραγματικά ή νομικά γεγονότα στα οποία αναφέρεται. Ο καθορισμός του εύλογου χρόνου εξαρτάται από τις εκάστοτε ειδικές συνθήκες.

**Δ) ΝΟΜΙΜΗ ΥΠΟΣΤΑΣΗ ΟΡΓΆΝΟΥ**

Αρμοδιότητα οργάνου:

Αρμόδιο καθ’ ύλην κατά τόπο και κατά χρόνο βάσει νομοθεσίας.

Η παρανομία μιας πράξης που έχει εκδοθεί από αναρμόδιο όργανο δεν θεραπεύεται έστω και αν την πράξη αυτή εγκρίνει μεταγενέστερα το αρμόδιο όργανο.

Αναρμόδιο διοικητικό όργανο οφείλει να τη διαβιβάσει στο αρμόδιο, πληροφορώντας περί αυτού τον ενδιαφερόμενο.

Η διοικητική αρμοδιότητα πρέπει να ασκείται από το όργανο στο οποίο έχει ανατεθεί από το νόμο.